Η πιο σίγουρη λύση είναι η αγορά κάποιας επώνυμης μάσκας. Βέβαια λόγω της πανδημίας αυτό δεν είναι και τόσο εύκολο. Μία καλή ένδειξη ότι η μάσκα είναι αξιόπιστη είναι η έγκριση NIOSH καθώς και όσο περισσότερες πληροφορίες στο εξωτερικό της μάσκας ή και το λαστιχάκι για τον κατασκευαστή, το μοντέλο και τυχόν πιστοποιήσεις που είναι συμβατή. Μάσκες που απλώς αναφέρουν N95 ή ακόμα και τίποτα είναι αμφιβόλου ποιότητας. Μάσκες N95 που έχουν λαστιχάκια που πιάνουν στα αυτιά δεν μπορούν να πάρουν πιστοποίηση από τον NIOSH και είναι είτε ψεύτικες ή απλά δεν είναι Ν95/FFP2. Επίσης ακόμα και μάσκες που αναφέρουν έγκριση από NIOSH ή πωλούνται σαν επώνυμες μπορεί να είναι ψεύτικες. Ειδικά για τις επώνυμες, αν δεν τις αγοράσετε από κάποιον επίσημο μεταπωλητή αλλά από ίντερνετ και ειδικά από ebay ή Κίνα, μετά την αγορά καλό θα ήταν να συμβουλευτείτε την επίσημη σελίδα της εταιρία για να δείτε αν όντως είναι η αυθεντική μάσκα.